Тараздық ұстаздар Германияда өткен халықаралық конференцияға қатысты
DATE: 15:50, 24 Қыркүйек 2019 | GMT +5
TITLE: Тараздық ұстаздар Германияда өткен халықаралық конференцияға қатысты
URL: https://kaz.inform.kz/news/tarazdyk-ustazdar-germaniyada-otken-halykaralyk-konferenciyaga-katysty_a3568783/
META: DATE: 15:50, 24 Қыркүйек 2019 | GMT +5
TOTAL WORDS: 131
AUTHOR(S):
TEXT: Тараздық мұғалімдер халықаралық ғылыми жұртшылық назарына «Тәуекелдер әлемінде PBL проблемалық-бағытталған оқыту қолдану бойынша мұғалімдердің кәсіби дамуына ұйымдастырушылық инновацияларды енгізу» тақырыбындағы зерттеу нәтижелерін ұсынды. Педагогтардың айтуынша, ECER 2019 конференциясына қатысу білім беру саласындағы заманауи зерттеу үрдістерін анықтауға мүмкіндік берді. Сондай-ақ, олар шетелдік әріптестерінің конференцияда ұсынылған зерттеу нәтижелері қолжетімді, әрі жоғары кәсіби деңгейде ұсынылғанын атап өтті. Конференция қорытындысы бойынша И. Богучарская фридрихалександр атындағы университеттің педагогика институты профессоры Майкл Голичтің басшылығымен ұйымдастырушылық оқыту саласындағы жетекші зерттеушілердің кәсіби қауымдастығына мүше болды. Қауымдастыққа мүше бола отырып, мұғалімдер халықаралық әріптестермен ынтымақтастықта жаһандық және әлеуметтік қауіп-қатерлер әлемінде кәсіби дамыту бойынша жергілікті мұғалімдерге қолдау көрсетуді жалғастырады. Биылғы жылы ECER әлемнің түкпір-түкпірінен 3000-ға жуық жетекші ғалымдар мен білім беру саласының мамандарын жинады. Білім берудегі зерттеулер бойынша Еуропалық қауымдастық яғни EERA ұйымдастырған биылғы форум болашақ үшін білім беру зерттеулерінің рөліне арналды
